Ar Sean-nós, a dalvez ger-ha-ger 'Giz kozh' pe 'doare kozh' en iwerzhoneg, zo ur seurt step dancing 'giz kozh (old-style) dañset e solo. Perzhioù ar sean-nós dancing zo : taolioù a strak graet gant an treid, an divrec'h frank hag ar bruched distegn, pazioù dañset tost d'al leur, an doare hiniennel da zañsal, ar primaozañ er pazioù, hag ar pouez lakaet war ar c'heñver etre ar pazioù (steps) hag ar sonerezh. Ar pep brasañ eus an dañserien sean-nós a gav gwelloc'h dañsal war sonerezh graet gant ur soner hepken. Ar melodeoñs pe an akordeoñs eo ar binviji a blij ar muiañ d'an dañserien.